cyanic-selkie/wikianc huggingface dataset:
Husvika
Husvika er ei bygd i Vefsn kommune i Nordland. Den ligger på nordsiden av Halsfjorden, som er en sidefjord av Vefsnfjorden. Stedet har skole, Husvika skole, og postnr. 8883 Husvika. Stedet har tre – fem fastboende, og er et feriested om sommeren. Det var tidligere landhandel på stedet. Det har vært gruvedrift i to perioder, 1896–1913 og 1948–1952, med utvinning av bly og sink. Grytåga kraftverk ligger fire kilometer sørøst for bygda, som også har et smoltanlegg med seks arbeidsplasser og et stort lakseoppdrett. Husvika er endepunkt for Fv 146, som går til Hundåla med fergeforbindelse videre til Mosjøen.
Jernhattene
Dynastiet utviklet et svært komplisert og omfattende rangeringssystem for sin adel. Den generelle konvensjon var at alle titler skulle nedarves til eldste sønn, men for hvert slektsledd gikk adelstittelen ned med én grad.
Det var imidlertid tilfeller da keiseren gav en adelstittel som skulle «nedarrves gjennom hver generasjon» 世襲罔替. Da dette skjedde, ble det alltid sett på som en utsøkt ære.
Adelsfolk som arvet sine titler på denne måten, ble av og til kalt jernhatter.
Mot slutten av 1800-tallet ble jernhatter betegnelsen på den fraksjon av mandsjuiske prinser og andre ved Qing-hoffet i Beijing som var blant de mest heftige motstandere av vestlig innflytelse i Kina og av landets modernisering etter utenlandske forbilder. De var for det meste, men i stor grad, adelsfolk med slik nedarvede titler, og de var en avgjørende kraft bak bokserne under bokseropprøret 1899–1900.
Khristos Patsatzoglou
Khristos Patsatzoglou (gresk: Χρήστος Πατσατζόγλου; født 19. mars 1979) er en gresk fotballspiller som spiller for PAS Giannina FC. Han er romani av opprinnelse, og spiller som oftest høyre back og sentral midtbane. Patsatzoglou er blant supporternes aller største helter på grunn av sin viljestyrke.
Spillerkarrière
Han startet karrièren i den lokale klubben Agia Eleousa og fikk en plass på det greske U17-landslaget. Hans talent ble lagt merke til, og talent-bedriften Skoda Xanthi hentet ham til klubben i 1996. Der spilte han i de neste fire sesongene, før turen gikk til favorittklubben Olympiakos i 2000. Patsatzoglou var en spiller som kunne spille i alle defensive posisjoner, og det likte daværende Olympiakos-trener Dušan Bajević godt.
Han var regnet blant gresk fotballs aller største talenter, til han fikk en karrieretruende skade mot AEK Athen i 2003. Patsatzoglou hadde skadet akillessenen sin et par uker i forveien, men Olympiakos ville ikke gå inn i kampen uten en av sine beste spillere og ga ham injeksjoner. Det skulle vise seg å bli fatalt. En stygg infeksjon satte seg i foten, og Olympiakos måtte klare seg uten 24-åringen resten av sesongen.
Men det skulle bli mye verre enn som så. Olympiakos sine leger visste nok lite om at deres handling ville holde Patsatzoglou ute av spill i mer enn tre år. Mange operasjoner og intensiv fysioterapi var nytteløst så lenge skaden kom tilbake så fort «Patsa» begynte å trene igjen. Han fikk en kamp på slutten av 04-05 sesongen, og sa selv at han var klar for spill igjen og at det nå var opp til Trond Sollied å gi ham spilletid.
Nordmannen hadde ikke sett Patsatzoglou i hans glansdager, og hadde vanskelig for å se ham komme tilbake på Champions League-nivå. Dette satte sinnene i kok hos Olympiakos-fansen, som allerede hadde et anstrengt forholdt til Sollied. Men Patsatzoglou fortsatte å trene ankelen opp igjen, og i oktober 2006 var han i lagoppstillingen til en kamp mot Atromitos. På samme tid ble han innkalt til landslaget, og spilte hele kampen og scoret et mål mot. Noen dager senere var han av banens beste spillere mot Roma på Stadio Olimpico til han måtte av i andreomgang med skade. Det var nå en kneskade som plaget ham, urelatert til den forrige.
Men ingenting så ut til å knekke Patsatzoglou, og selv om han ble holdt ute av spill for resten av sesongen ble han viktig for Olympiakos sesongen 07/08. Han spilte mesteparten av kampene, og scoret et fantastisk mål borte mot Werder Bremen, som sikret Olympiakos' første borteseier i turneringen noensinne. Khristos Patsatzoglou er en umåtelig populær mann blant fansen, og kun kapteinen Predrag Đorđević er satt høyere blant den generelle Olympiakos-supporter. Likeens var det i skadeperioden, og selv om Patsa satt på tribunen hver kamp, ble han sunget for.
Hudkreft
Hudkreft er en betegnelse for ondartete hudforandringer. Den vanligste formen er basalcellekreft (basaliom), av disse blir 6 000-8 000 tilfeller registrert hvert år i Norge. Begrepet hudkreft brukes også om et malignt melanom (føflekkreft).
Basalcellekarsinom
Basalcellekarsinom eller basaliom er den mest vanlige hudkreftformen og har svært god prognose. Den betegnes som semi-malign (delvis ondartet), som betyr at den kan være invasiv og spre seg til lokalt vev, men at den ikke sprer seg til andre deler av kroppen gjennom blod og lymfe. BCC (Basalcellekarcinom) rammer oftest de med blek hud og er også dokumentert arvelig. Typiske årsaker til utbrudd er overdreven soling og opphold i høyere områder der solen er kraftigere. BCC er blant mange en misforstått godartet tumor som ikke kan være livstruende. BCC defineres i ulike typer der enkelte er veldig infiltrative og invaderer nærliggende hud og ben ganske hurtig. Dette er typer som tar mange menneskeliv hvert år. BCC kan ramme alle deler av kroppen, men er mest vanlig å finne i ansiktet, hals, nakke og andre områder som er oftest eksponert for sol.
Basalcellekreft kan blant annet behandles fotodynamisk (PDT). Dette er en behandlingsform som gir gode estetiske resultater, og ikke involverer kirurgi. Føflekkreft av ulike typer behandles også ved å fjerne kreftcellene kirurgisk, men dette alene er ikke tilstrekkelig ved melanomer som har spredd seg til andre organer.
Plateepitelkarsinom
SCC (Squamous cell carcinoma) er en vanlig type hudkreft. Den utvikles fra plateepitel celler, flate celler som lager det ytterste laget i huden eller overhuden(epidermis).
SCC ligner veldig på BCC i utseendet og lokalisasjon. Den finnes oftest i ansiktet, nakke, lepper, ører men er også veldig vanlig på hånden og leggene. Årsakene til SCC er overdrevent soling, røyking(lepper og munn), men kan også utvikles fra godartete tumorer som Leukoplakia, Actinic keratosis, Keratoacanthoma. SCC har dårligere prognose enn BCC, men er likevel karaktisert som en mild kreftform som bare ved enkelte tilfeller sprer seg (Metastaser) til andre deler av kroppen.
Behandling av SCC er ofte kirurgisk fjerning av kreften, men også stråling er ofte brukt.
Føflekk-kreft
Føflekk-kreft eller malignt melanom (MM) er den farligste og hissigste formen av alle hudkrefttyper. Den forårsakes av ukontrollert vekst av pigmentceller, kalt melanocytter. Melanocytter er celler som finnes mellom overhuden (epidermis) og lærhuden (dermis) og produserer melanin, som er fargepigmentene i huden. Føflekker eller nevi er akkumulering av mange melanocytter i huden. Disse danner brune flekker eller områder. Ved soling kan vi også se at huden forandrer farge på grunn av økt pigmentering for å skape beskyttelse mot strålingen.
Yao Wenyuan
Yao Wenyuan (kinesisk: 姚文元, pinyin:  Yáo Wényuán, født 1931 i Zhuji i provinsen Zhejiang i Kina, død 23. desember 2005 samme sted) var en kinesisk litteraturkritiker og politiker, og et medlem av den såkalte «Firerbanden» under kulturrevolusjonen.
Hudkreft
Føflekk-kreft
Malignt melanom er en farlig form for kreft siden den har et stort potesial for spredning til andre andre organera allerede før man får diagnostisert sykdommen. MM deles inn i 4 ulike grupper, etter hvordan de vokser og hvor vanlige de er.
'Malignt melanom fra fregne. Utgjør 5% av alle maligne melanomer, og er ofte resultat av en ondartet forandring av en pigmentflekk (fregne) på solskadet hud. Det kan ta opp mot 10-20 år før den utvikler seg til en ondartet kreft. LMM rammer oftest eldre mennesker og er et resultat av lang tids soling. Heldigvis er prognosen veldig god da kreftcellene vokser horisontalt (radial vekst) og ikke vertikalt inn i huden. Den er en saktevoksende svulst, men når den når lærhuden (dermis) vil den ha like stor sjanse for å spre seg (metastasere) som andre former. Det er usikkert hvor hyppig denne formen forekommert. Mange nye forskningsresultater viser at LMM står for 30-40% av alle MM, og er på sterk fremmarsj.
'Melanom utgått fra hender og føtter (akralt melanom fra fregne). Utgjør 10% av alle melanomer og er den mest vanlige formen hos fargede mennesker. Rammer håndflater, fotsåle, fingre og tær. Ligner veldig på LMM, men vokser dypere.
Overflatisk spredende melanom: (Superficial spreading melanoma): Dette er den mest vanlige formen og utgjør 70% av MM.
Nodulært melanom: Utgjør 15% av alle typer MM og er forskjellig fra LMM og SSM fordi den vokser vertikalt inn i huden og sprer seg raskt til andre deler av kroppen. Veldig vanlig hos mørkhudete mennesker.
Risikofaktorer
De viktigste risikofaktorene for utvikling av føflekkreft er:
En dansk studie som ble publisert i januar 2012 har for første gang belyst at det også en synergisk sammenheng mellom HT og hudkreft. Studien påviser at risiko for basalcellekreft øker med 15% og for platecellekreft med 35% blant brukere av legemidler med østrogen per femårsperiode. Man antar dette skyldes at østrogensubstansene forsterker de negative effektene av UV-stråling. Resultatene bygger på data for 29 875 danske kvinner.
Yao Wenyuan
Liv og virke
Partiledelsen i Beijing ble overrasket og forvirret av dette angrepet, som ble trykt opp i alle landets viktigere aviser. De forsøkte å slå ring om Wu Han. Dette gav Mao den foranledning han var ute etter for å initiere «kampsesjoner» mot dem året etter. Yao ble på sin side utnevnt til medlem av planleggings- og styringsorganet Kulturrevolusjonsgruppen. Yao Wenyuan hadde den ideelle bakgrunn for å fremføre kritikken mot operaen, ettersom hans egen kommunistiske bakgrunn var plettfri.
I oktober 1976 ble han arrestert for sine handlinger under kulturrevolusjonen og dømt til 20 års fengsel.
Han ble løslatt 23. oktober 1996, og brukte resten av sitt liv til å forfatte en bok og til studiet av Kinas historie. Han bodde i hjembyen Shanghai og ble den siste gjenlevende av «firebanden» etter at Zhang Chunqiao døde i april 2005. Selv døde han senere samme år.
Wetter (Ruhr)
Wetter er en middelstor kretstilhørende by i den sørøstlige delen av Ruhrområdet i den tyske delstaten Nordrhein-Westfalen. Wetter tilhører Ennepe-Ruhr-Kreis i Regierungsbezirk Arnsberg, er medlem av det interkommunale samarbeidet Regionalverband Ruhr og av landskapsforbundet Westfalen-Lippe.
Wetter befinner seg ca 20 minutter med jernbane eller bil fra de tre storbyene Dortmund, Hagen og Bochum
Byen har et areal på 31.47 km² og en befolkning på 28 113 innbyggere (31. desember 2010).
Eksterne lenker
Wetter
Valenciennes
Valenciennes er en kommune i departementet Nord i regionen Hauts-de-France nordøst i Frankrike beliggende ved elven Schelde (Escaut).
Håkon Gundersen
Håkon Gundersen (født 27. mars 1954 i Kristiansand) er en norsk filmprodusent, regissør, forretningsmann og forfatter. Han er utdannet sosiolog og har gitt ut en rekke bøker på Pax forlag om sosiologiske og samfunnsvitenskaplige emner. Han var med og startet Fagbevegelsens Forskingssenter på 1980-tallet.
Valenciennes
Befolkningsutvikling
Antall innbyggere i kommunen Valenciennes
Håkon Gundersen
På spillefilmen Svik er han både manusforfatter, regissør og produsent.
I 1993 etablerte Gundersen Mobile Media Company. Firmaet jobbet med programvareutvikling og var i en periode verdsatt til flere milliarder kroner. Gundersen hadde på et tidspunkt aksjer til en verdi av 700 millioner kroner. Gundersen var også med på å etablere det kirurgiske simulatorselskapet SimSurgery.
Gundersen er gift med forfatteren Bente Lohne.
Forfatterskap
Gundersen har gitt ut flere samfunnskritiske bøker på Pax forlag. I NSB med Linjegods i lasten angrep han rasjonaliseringstiltak i NSB/Linjegods. I Televerket med knute på tråden angrep han rasjonalisering og automatisering av telefonsentraler i Televerket, i ''Blow out! : norsk oljepolitikk : penger foran sikkerhet? problematiseres sikkerhet og beredskap innen oljesektoren, og i Spillet om atomkraften'' beskrives hvordan sterke krefter i Norge jobber for å innføre atomkraft.
Henrietta
Henrietta er en opprinnelig engelsk form av kvinnenavnet Henriette, en fransk feminin form av Henry, som er et mannsnavn med opprinnelse i det middelhøytyske navnet Haimirich, som betyr «hjemmets hersker». En mer utbredt engelsk form av Henriette er Harriet.
Henrietta har finsk-svensk navnedag 19. januar og svensk navnedag 22. august.
Utbredelse
Navnet Henrietta ble tatt i bruk i England på 1600-tallet som følge av at den franske prinsessen Henriette Marie giftet seg med kong Karl I av England.
Kjente personer med navnet
Personene i listen er ordnet kronologisk etter fødselsår.
Bauhenk
Bauhenk er en skihoppanlegg i Kranj i Slovenia. Anlegget ligger ved fjellet Šmarjetna Gora og har to hoppbakker som deler samme unnarenn. Bakkene har størrelsen K100 (HS109) og K80 (HS87). Storbakken ble brukt i junior-VM 2006 og brukes regelmessig i kontinentalcupen. Anlegget er eid av SK Triglav Kranj. Storbakken er Slovenias største hoppbakke utenom bakkene i Planica.
To anlegg med mindre hoppbakker ble bygd ved Kranj på 1970-tallet. Bauhenk ble bygget mellom 2001 og 2004. Anlegget har plastmatter, slik at det kan brukes også i sommerhalvåret. I tillegg til junior-VM og kontinentalcupen, ble det satt opp et renn i verdenscupen i Bauhenk i desember 2007. Snømangel gjorde imidlertid at verdenscuprennet måtte avlyses.
Bauhenk ble brukt under veteran-VM i skihopping og kombinert i 2010. K100-bakken er den største hoppbakken som har vært brukt i veteranmesterskapet. Bauhenk var også planlagt brukt under veteran-VM i 2006, men sterk vind gjorde da at rennet i den største bakken måtte flyttes til Villach i Østerrike.
Bakkerekord på snø i K100-bakken er 119 meter, satt av Peter Prevc (Slovenia) 9. januar 2011.
Elvin Bishop
Elvin Bishop (født 21. oktober 1942 i Glendale, California, USA) er en amerikansk bluesmusiker, som blant annet spilte i Paul Butterfield Blues Band.
Krefting
Krefting er en norsk slekt som innvandret i 1624 fra Bremen i Tyskland til Norge med Herman Krefting d.e. (født 1592 i Bremen og død 1651 i Eiker) som ble medeier i Eidsvoll jernverk.
I Tyskland kjennes slekten fra lengre tid tilbake og det finnes bevart en bibel i slektens eie med slektsopptegnelser påbegynt 1592 i Bremen. Navnet er der til dels skrevet Krefftingh. Grener av slekten er senere utvandret fra Norge til Canada, England, Sverige og USA.
Hermans sønn Johan Krefting (død 1674 på Bærums jernverk) var gift med Anna Jacobsdatter Felber (død 1701) og de hadde 14 barn. Av disse ble følgende sønner stamfedre for tre grener av slekten: Herman Krefting (død 1712) eier av Bærums jernverk, Jacob Krefting (død 1693) eier av Kjørbo, Nesøya m.m. i Bærum og Henrik Krefting (død 1722) eier av Vøyen i Bærum.
Bærumsgrenen
Herman Krefting (1656–1712) var gift med Anna Paulsdatter Vogt (1679–1766), og hun drev Bærums Verk videre i de 44 årene hun satt som enke etter hans død. De fikk oppført et gravkammer inntil Tanum kirke som fortsatt benyttes av alle grener av familien Krefting.
Fra dem stammer krigsassessor Peter Vogt Krefting (død 1820 på Falkensten herregård ved Horten) og sorenskriver Herman Peter Vogt Krefting (død 1863), som underskrev novembergrunnloven 1814 som representant for Moss.
Fra denne grenen stammer Laura I. Z. Krefting (død 1901), gift med sogneprest Henrik E. Støren, hvis etterkommere var oberstløytnant Abraham W. Krefting Støren (d. 1921), Wilhelm K. Støren (død 1997) og byplansjef, arkitekt Helene Kobbe født Støren.
Kjørbogrenen
Jacob Krefting (død 1693) var stamfar til blant andre Petronelle Krefting (død 1810), gift med tollbetjent Edvard Munch (død 1793). Fra dem stammer blant andre maleren Jakob Munch og maleren Frits Thaulow.
I denne slektsgrenen er guvernør Jacob Krefting (død 1828) i Bengal, India.
Vøyengrenen
Henrik Krefting (død 1722) var gift med Anna Michelsdatter (død 1747). Fra dem stammer bl.a. kammerherre Axel Motzfeldt Krefting (død 1852) samt major og arkeolog Otto Krefting (død 1899), som er forfatter av verket Om Trondhjems Domkirke (utgitt i 1885). Otto Krefting var far til ingeniør og arbeidsgiverfunksjonær Axel Krefting. En annen etterkommer i denne grenen er maleren Ruth Krefting.
I denne grenen er Hella Bolette Krefting (død 1863), gift med Tycho D. Castberg. Et av deres oldebarn var forskeren Anne Stine Ingstad, født Moe.
Andre medlemmer av denne slektsgrenen er generalmajor Jacob Krefting (død 1879) og trafikkdirektør ved NSB Carl Emil Krefting (død 1914), dr.med. Rudolf (Waldemar Rømeling) Krefting (død 1942), som var gift med Märtha Trozelli (død 1942), datter av godseier Johan Henrik Wilhelm Trozelli og Amalia Sophia Margareta Sparre. De var foreldre til fabrikkeier Kristian Krefting (død 1964), London, og til Lucie Trozelli Krefting (1896–1988) gift første gang med brukseier Axel Collett og andre gang med musikkritikeren Hans Jørgen Hurum. Lucie Krefting var i første ekteskap mor til Märtha Cathrine («Cath») Collett (1916–2011) gift med grosserer (O. Mustad & Søn) Trygve Peter Kristen Mustad, Brita Lucie Collett (1917–1998) gift med dr.med. Bernhard Paus, Anne Collett (1918–2008) gift med advokat Vilhelm Paus, brukseier Albert Peter Severin Collett (1921–1993) og Jonas Collett (f. 1928).
Slektens våpenskjold
Slektsvåpenet stammer fra 1500-tallet og finnes fra denne tid med farger («tinkturer») i borgerbøker for Bremen. Hovedinnholdet i våpenet har denne blasoneringen: I gull tre grønne nesleblad og på hjelmen et nesleblad mellom to vesselhorn.
Allerede fra 1500-tallet veksler neslebladenes plassering mellom to over ett, og tre med stilkene samlet i skjoldets midtpunkt («i trepass»). Vesselhornene varierer noe; delte i vekselvis gull og grønt, eller begge i gull.
Våpenskjoldet kan ses i flere dekorasjoner inne i Tanum kirke, Bærum, samt i gravkammeret inntil kirken. Våpenet med stilkene samlet finnes også i blyglassvindu i rådhuset i Bremen. Dessuten er dette våpenskjoldet gjengitt i stenskulptur på fasaden til rettsbygningen i Bremen.
Litteratur
Henrik Pryder Libell: «Dynastiene som dominerte Norge», Aftenposten Historie, nr 139, Oslo 2023, side 35.
Etterretning
Etterretning eller efterretning, er informasjon og kunnskap tilegnet gjennom observasjon, innsamling, analyse, evaluering, m.m. Etterretning skaffes ofte til veie om en motpart, fiende, konkurrent, e.l., men kan også gjelde landområder, værforhold og andre objektive forhold.
Definisjon
Målet er å skape gode produkter for å støtte strategiske, operasjonelle og taktiske beslutninger. Prosessen skal sikre kvaliteten på produktet, og organisering er et middel for å legge til rette for arbeidet.
Forsvarets definisjon:
«Etterretning er resultatet av statlig sanksjonert innhenting, analyse og vurdering av data og informasjon, som er generert åpent eller fordekt og utarbeidet for å gi fortrinn i beslutningsprosesser.»
Evaluering av informasjonens riktighet
I Forsvaret og NATO brukes det en strukturert måte for å vurdere etterretningsinformasjon på, som baseres på to seperate vurderinger:
Kildens pålitelighet: Hordan informasjon fra denne kilden tidligere har vist seg å stemme.
Computer Sciences Corporation
Computer Sciences Corporation (CSC) er et amerikansk IT-selskap med hovedkontor i Virginia. Selskapet ble grunnlagt i 1959 av Roy Nutt og Fletcher Jones. Pr. 2013 har CSC 90 000 ansatte i 70 land.
Etterretning
Evaluering av informasjonens riktighet
Opplysningens riktighet: Sannsynligheten for at den konkrete informasjonen stemmer, basert på annen informasjon som er innhentet.
Computer Sciences Corporation
I perioden 2001–2008 var CSC sponsor for det profesjonelle sykkellaget Team CSC som deltok i Tour de France. CSC var også samarbeidspartner og leverandør av IT-løsninger til rittet.
CSC i Norge
CSC Norge ble etablert i 1996 gjennom oppkjøpet av The Continuum Company. Siden er virksomheter som Mynd og Scandinavian IT Group blitt innlemmet i selskapet. Det norske selskapet teller nå (2014) cirka 300 ansatte fordelt på kontorer i Oslo og Bergen.
CSC tilbyr rådgivning, systemintegrasjon og outsourcing.
Omsetning for regnskapsåret 2013 var NOK 543 millioner med et resultat før skatt på NOK 199 millioner.
Bjørgvin videregående skole
Bjørgvin videregående skole var en fylkeskommunal videregående skole i Strandgaten i Bergen sentrum. Skolen tilbød program for studiespesialisering (realfag, språk, samfunnsfag og økonomi), service og samferdsel (IKT-servicefag og salg, service og sikkerhet), helse- og sosialfag (fotpleie, helsesekretær, hudpleie) og påbygging til generell studiekompetanse.
Fra høsten 2014 ble skolevirksomheten på Bjørgvin overflyttet til nye Amalie Skram videregående skole, med unntak av helsefagene som ble overført til Årstad videregående skole.
Nogent-sur-Marne
Nogent-sur-Marne er en kommune i departementet Val-de-Marne i regionen Île-de-France, og er en av de østlige forstedene til Paris. Kommunen ligger 12 km fra sentrum av Paris.
Historie
Det er flere forslag til knyttet til opprinnelsen av navnet Nogent-sur-Marne, blant annet det latinske Novigentum «nye mennesker», fanger brakt av dit av romerske hærer. Forstavelsen nov i novigentum indikerer fet eller vår jord. Det latinske ordet Novigentum tilsvarer det galliske ordet Villeneuve, «ny by». I middelalderen ble det bygget flere slott i området, blant annet Chateau de Plaisance fra 1300 tallet.
Befolkningsutvikling
Antall innbyggere i kommunen Nogent-sur-Marne
Iben
Iben er et kvinnenavn og et mannsnavn. Det har opprinnelse som en nedertysk kjæleform av mannsnavnet Ivo, som er dannet av gammelhøytyske íwa, «barlind, bue».
Fylkesvei 7006
Fylkesvei 7006 (Fv7006) går mellom Snåsa stasjon og Ålmo i Snåsa kommune.
Iben
Kjente personer med navnet
Personene i listen er ordnet kronologisk etter fødselsår.
Fylkesvei 7006
Før Trøndelag fylke ble opprettet 1. januar 2018 hadde veien betegnelsen Fylkesvei 325 (Nord-Trøndelag).
Liberty Seguros
Liberty Seguros er et Spania-basert forsikringsselskap som eies av det amerikanske konsernet Liberty Mutual.
Elton John
Elton Hercules John (født Reginald Kenneth Dwight; 25. mars 1947) er en britisk musiker. Hans singel «Candle in the Wind 1997» er verdens nest mest solgte singel, bare slått av Bing Crosbys «White Christmas». Albumet Captain Fantastic and the Brown Dirt Cowboy fra 1975 var det aller første albumet som toppet Billboard-lista samme uke som det ble gitt ut.
Han har fått en stjerne på Hollywood Walk of Fame, og i 2000 ble han tildelt MusiCares Person of the Year.
Han inngikk registrert partnerskap med den kanadiske filmskaperen David Furnish 21. desember 2005, samme dag som slike partnerskap ble lovlig i Storbritannia.
Bakgrunn og oppvekst
Johns foreldre var Stanley og Sheila Dwight. John ble oppkalt etter sin onkel og fikk navnet Reginald Kenneth. Foreldrene ble skilt i 1961, og moren giftet seg med Fred Farebrother i 1971. Faren var mye borte, og John bodde det meste av oppveksten sammen med sin mor, bestemor og tante.
Da John var 13 år ville han være som Buddy Holly. Han prøvde å se ut som Holly, og brukte til og med briller som Holly, selv om synet var utmerket. John ble dog nærsynt med årene, og måtte begynne med briller.
Musikken
Johns far, som var ansatt i Royal Air Force, forbød ham å lytte til eller spille amerikansk musikk, og ville at sønnen også skulle bli soldat i luftforsvaret, eventuelt bli ekspeditør i bank. John og moren tyvlyttet på plater med Elvis Presley og Buddy Holly, og John utviklet seg allerede i ung alder til å bli en dyktig pianist. Da han var 11 år vant han et stipend til Royal Academy of Music, og ble ved skolen til han var 15 år gammel.
I 1960 dannet John og vennene hans bandet Corvettes, som senere ble Bluesology. John spilte keyboard og orgel i bandet og han skrev to av bandets melodier; «Come Back Baby» og «Mr. Frantic», som han også sang selv.
I 1967 forlot John Bluesology og begynte et samarbeid med Bernie Taupin, en ung tekstforfatter fra Lincolnshire. Dette skjedde etter at begge fikk avslag på jobbsøknad hos Liberty Records. John fikk også lov til å drive innspillinger i Dick James Music studio gjennom en bekjent, Caleb Quaye, som senere var med som gitarist på de tre første albumene hans.
Til tross for manglende suksess på hitlistene ble promotoren Steve Brown spesielt interessert i de unge talentene. Han oppfordret Taupin og John til å gå sine egne veier, og ikke lage standardisert populærmusikk, slik de var blitt instruert til av Dick James. De første sangene som ble spilt inn etter dette var «Lady Samantha» og «All Across The Havens», og Steve Brown var produsent. Selv om «Lady Samantha» ikke ble noen listetopp, ble den mer populær enn noe John tidligere hadde utgitt.
Dette inspirerte duoen til å lage en sang til Englands Eurovision Song Contest i 1969. En av seks sanger skulle plukkes ut til å representere England i den internasjonale finalen. Det var kanskje like greit at sangen «I Can't Go on Living Without You» ikke ble Englands «Song For Europe». Istedenfor å representere England, gikk John i studio og fullførte innspillingene til albumet Empty Sky, som ble Johns første album.
Bieheiatunnelen
Bieheiatunnelen også kalt Bieheia tunnel, er en veitunnel på Europavei 18 i Grimstad i Agder fylke. Den er 149 meter lang og ble åpnet i 1980.
Elton John
Musikken
Da Empty Sky kom ut i 1969 hadde John allerede gitt ut noen singler, bl.a. ovennevnte «Lady Samantha» med «All Across The Havens» som B-side. Akkurat denne singelen var den første som tiltrakk noen nevneverdig oppmerksomhet, og den frekventerte radiostasjonene en tid.
Allotropi
Allotropi (av gresk allos og tropos) er betegnelsen som Jöns Jakob Berzelius innførte om den egenskapen vi finner hos visse grunnstoffer, som i ren form kan finnes i flere ulike krystallstrukturer. De forskjellige formene kalles allotroper.
Elton John
Musikken
John hadde tidligere også vært med på tre mindre suksessfulle singler som pianospiller i R&B-gruppen Bluesology. Han skrev også sangene på de to første singlene, men da under sitt egentlige navn Reg Dwight. Albumet ble aldri noen stor suksess, og John har senere uttalt at utgivelsen bærer preg av at de to låtskriverne var unge og naive. Til tross for at albumet var kommersielt mislykket var det artistisk vel utformet, og sannsynligvis viktig i modningsprosessen for denne kommende stjernen.
Allotropi
Eksempel: Diamant og grafitt er to forskjellige allotroper av grunnstoffet karbon. Også oksygengass og ozon er allotroper av grunnstoffet oksygen.
Zhao Shuli
Zhao Shuli  (kinesisk: 赵树理, pinyin: Zhào Shùlǐ , født 1906 i Qinshui fylke i Shanxiprovinsen i Kina, drept 1970) var en ledende skikkelse innen moderne kinesisk litteratur. Hans opprinnelige navn var 趙樹禮, som på mandarin lyder nøyaktig på samme måte som hans forfatterpseudonym.
Elton John
Musikken
Elton gjorde sin første store opptreden i USA på Troubadour i West Hollywood 25. august 1970. Han sang da «Your Song», «Sixty Years On», «I Need You To Turn To», «Border Song», «Country Comfort», «Take Me To The Pilot», «Burn Down The Mission», «Honky Tonk Woman» og «Bad Side Of The Moon». Neste dag skrev Robert Hilburn i Los Angeles Times: «Han vil bli en av rockens største og viktigste stjerner.» 30 år senere har han solgt mer enn 150 millioner album over hele verden.
Fylkesvei 2592
Fylkesvei 2592 går mellom Gryttingsvingen på Harpefoss og Alme i Sør-Fron kommune.
Elton John
Musikken
I 1971 skiftet John navn fra fødenavnet sitt til Elton Hercules John etter sine venner i bandet, saksofonist Elton Dean og vokalist «Long» John Baldry.
Fylkesvei 2592
Frem til 2019 hadde veien betegnelsen fylkesvei 407 (Oppland).
Zhao Shuli
Blant Zhaos viktigste romaner er 小二黑結婚 Xiao Erhei jiehun («Xiao Erheis ekteskap»), 李有才板話 Li Youcai banhua, 李家莊的變遷 Li jiazhuang de bianqian, og 三里灣 San li wan («Tremilsbukten»). Handlingen i hans bøker finner som regel sted på landet nord i Kina, og Zhang skildrer de konflikter og dilemmaer som oppstår i landsbyene. Han er kjent for sine nyanserte personskildringer.
Elton John
Musikken
Mot slutten av 1970 hadde Elton John bare såvidt begynt å slå igjennom i Storbritannia, selv om han allerede hadde gjort stor suksess i USA. Hans første britiske single, «Your Song», ble sluppet i begynnelsen av 1971. I USA hadde både «Your Song» og «Border Song» nådd den amerikanske Billboard-listen allerede i 1970. I 1971 ble tre album utgitt i USA i rask rekkefølge; Tumbleweed Connection i begynnelsen av 1971, Friends – The Movie i mars og 11-17-70 i mai. 11-17-70 er datoen albumet ble spilt inn. Albumet er et live-opptak fra et amerikansk radio-show, som senere ble redigert og utgitt som LP.
Zhao Shuli
Zhao stiftet den viklige kinesiske bevegelse som er kjent som Shanyaodan-bevegelsen 山藥蛋派.
Elton John
Musikken
Madman Across the Water ble utgitt i november 1971. Dette er sannsynligvis Elton Johns mest undervurderte album. Grunnen til dette kan være tidspunktet det ble utgitt. Elton hadde allerede gitt ut 2-3 album det samme året, dessuten var stilen til dette albumet en smule retrospektiv og lignet veldig på debutalbumet Empty Sky. Selv om Madman Across The Water ikke ble noen stor suksess, er to av sangene blitt innspilt av andre artister på cover-albumet Two Rooms, og en tredje sang, «Tiny Dancer», er blitt brukt i soundtracket til filmen Almost Famous. Bon Jovi skrev følgende om hvorfor han valgte å covre «Levon» på Two Rooms albumet: «Every once in a while, I hear a song that I wish I had written. The first time I heard «Levon», I knew it was one of those songs.»
Zhao Shuli
Zhao ble etter den kommunistiske seier i 1949 medlem av eksekutivkomiteen for Den kinesiske forfatterforening, g ar også direktør for Selskapet for kinesiske diktere, og medredaktør for tidsskriftene 曲藝 Quyi og 人民文學 Renmin Wenxue («Folkets litteratur»). Han ble også utpekt til utsending til den åttende nasjonalkongress for det kinesiske kommunistparti.
Elton John
Musikken
Etter et hektisk år med fire utgivelser, tok det et halvt år før Eltons neste album ble utgitt. Honky Chateau kom ut i mai 1972. Dette albumet var det første som nådde helt til topps på albumlisten i USA. Det holdt førsteplassen i 5 uker, og ble også det første Elton-albumet som holdt seg inne på Billboard Topp 200 listen i over et år. I Storbritannia ble det hans første album som nådde topp tre. Både «Rocket Man» og «Honky Cat» ble hitsingler, og Honky Château ble derfor det første albumet med to hitsingler i Storbritannia. Elton fikk sin stjerne på Hollywood Walk of Fame den 21. november 1975.
Zhao Shuli
Han døde i 1970 som en følge av å ha blitt gjenstand for brutalitet under en kampsesjon under kulturrevolusjonen. Man gikk da hardt ut mot intellektuelle og kunstnere og mange andre.
Elton John
Musikken
På slutten av 1970-årene innrømmet Elton at han var bifil i et intervju i Rolling Stone Magazine. Han innrømmet senere at dette var ett «kompromiss» og at han egentlig var homofil.
Elton møtte Renate Blauel i 1982 da han spilte inn Too Low for Zero. Han fridde til henne 9. februar 1984, og de giftet seg fem dager senere på Valentines Day i Sydney i Australia i St. Marks Angelican Church. De ble skilt igjen i november 1988.
I 1990 la Elton seg frivillig inn på ett avvenningsenter for alkoholmisbrukere i Chicago, hvor han ble avvent for sitt store alkohol- og kokainmisbruk.
I 1992 opprettet Elton sitt Aids-fond eller at hans nære venn Ryan White døde av aids. Alle inntekter fra salg av singler går til dette fondet.
I 1994 ble Elton tatt inn i Rock and Roll Hall of Fame, men han ga prisen til Bernie Taupin.
Elton møtte sin store kjærlighet, filmprodusent David Furnish i 1993 i et selskap. Kanadieren har ansvaret for Eltons filmselskap Rocket Pictures.
Elton har fire ulike hjem; Woodside i Windsor i England. En stor suite i Atlanta, Georgia som han kjøpte i 1990. Enda et stort hus i England, samt et nytt hus i Mont Boron i Nice i Frankrike.
Johns album The Big Picture feiret ikke bare hans tredveårsjubileum som artist. Det var også et jubileum for samarbeidet mellom John og hans faste tekstforfatter gjennom 30 år, Bernie Taupin.
I 1998 ble han slått til ridder etter utnevnelse til Knight Bachelor av dronning Elisabeth II. Dette gir ham tiltaleformen sir foran sitt navn. Denne utmerkelsen fikk han for «utstrakt musikalsk og veldedig virksomhet». Den offisielle investiturseremonien, der han fikk ridderslaget, ble holdt på Buckingham Palace. I 1995 ble Elton utnevnt til kommandør av Order of the British Empire.
1999 var året da Tim Rice og John utga musikken til Disneymusikalen «Aida». Musikken ble fremført av ulike artister med bl. a. John selv, Tina Turner, LeAnn Rimes, Sting, Janet Jackson, Spice Girls og Boyz II Men, men denne solgte heller dårlig. Elton ble operert og fikk lagt inn pacemaker i juli 1999 etter et hjerteinfarkt. Han hvilte ut i sitt hjem i Nice, og bestemte seg for å trappe ned på turnevirksomheten. John sier selv at «Den eneste effekten jeg har hatt av dette hjerteinfarktet er at jeg må ha med meg et kort som forklarer hvorfor alarmen alltid går når jeg passerer sikkerhetssjekken på flyplasser».
I 2019 ble han utnevnt til medlem av Order of the Companions of Honour.
Mixtekere
Mixtekere er et indianerfolk i Mexico som snakker mixtekisk. Navnet mixtekere kommer fra nahuatl, som ble snakka av blant annet aztekerne. Selv kaller de seg ñuu savi, ñuu djau, ñuu davi, naa savi, alt etter språkvarianten.
Grandma Moses
Anna Mary Moses, Bestemor Moses, bedre kjent i resten av verden som Grandma Moses (født 7. september 1860, død 13. desember 1961) var en kjent amerikansk folkelig og naivistisk kunstmaler. Hun blir ofte brukt som eksempel på at det er mulig å starte en kunstnerkarriere i høy alder.
Hun begynte å male som 70-åring, da fingrene ikke lenger kunne brukes til brodering på grunn av forkalkninger i leddene (artritt). Det sies at hun begynte med noen veggplater og gamle malingrester, og at naboene ønsket noe lignende. Etter hvert fikk hun den lokale drugstoren til å ha bilder til salgs, og ble oppdaget av kunstsamleren Louis J. Caldor, som var på gjennomreise. I 1939 ble noen av bildene hennes vist i New York. Det ble en heftig diskusjonen om dette egentlig var kunst, men bildene ble etterspurt - etterhvert verden over. Så lenge hun levde, var der ingen mangel på kjøpere, og hun gjorde sitt beste for å dekke behovet.
De fleste bildene hennes handlet om livet i landsbyen hun bodde i og områdene omkring, med en stil som kunne minne om den hollandske maleren Pieter Brueghel d.e.. Mange av bildene er også blitt motiver på postkort.
Hun ble hedret av den amerikanske president Harry S. Truman og deltok i TV-show. Selvbiografien Grandma Moses: My Life's History kom ut i 1952.
Til hundreårsdagen lot Life magazine den kjente fotografen Cornell Capa ta en billedserie av henne, inklusive forsiden. Dagen ble også proklamert som Bestemor Moses-dag til ære for henne.
Roy Bittan
Roy Bittan (født 2. juli 1949 i Rockaway Beach, New York, USA) er en amerikansk musiker. Han er pianist i Bruce Springsteens E Street Band, hvor han har spilt siden 1974.
Han har også medvirket på album med David Bowie, Jackson Browne, Tracy Chapman, Chicago, Dire Straits, Peter Gabriel, Meat Loaf, Stevie Nicks, Bob Seger og Bonnie Tyler.
Vallhall Arena
Vallhall Arena, også kalt Vallhall Fotballhall, i Oslo er en av Skandinavias største fotballhaller, med en publikumskapasitet på cirka 2500 på faste tribuner. Kunstgressbanen benyttes også av «Engas» aldersbestemte lag, og er også et godt tilbud om vinteren til barn, unge og bedriftslag. Vallhall Arena ligger ved Helsfyr, med adresse Dronning Margretes vei 11, like ved Intility Arena og Valle Hovin videregående skole.
Vallhall Arena benyttes også til større messer og konserter, ved hjelp av et fleksibelt gulv som legges på kunstgresset. Gulvflaten blir da på rundt 9,000 kvadratmeter, og publikumskapsitet ved konserter er ca. 15,000. Av store konserter er de mest kjente A-has konserter til åpningen av arenaen i mars 2001, da konserten ble spilt inn og gitt ut på DVD-en Homecoming. Robbie Williams holdt 14. og 15. november 2003 to utsolgte konserter her, men også Kiss, Iron Maiden, R.E.M., Rammstein, David Guetta, Dream Theater og Tokio Hotel har holdt konserter her.
Knoll
En knoll i botanisk sammenheng er oppsvulmede røtter eller stengler som lagrer opplagsnæring hos flerårige planter. Stengelknoller dannes på deler av stengelen, enten over jorden, eller under jorden på jordstengler. Det er et klart skille på stengelknoller og rotknoller, der sistnevnte er oppsvulmede røtter. Røtter danner aldri blad, men det kan stengler gjøre, enten de vokser over eller under jorden. Det er en uklar grense mellom ammerøtter hvor bare deler av roten er svulmet opp, og rotknoller hvor store deler av roten svulmer opp. Hos noen planter dannes det knoller som består av både vev fra stengelen og vev fra roten samtidig.
Poteter er stengelknoller dannet i spissen av sideskudd som vokser ut fra jordstengelen. Noen andre planter som danner slike knoller er jordskokk (Helianthus tuberosus), tidløs (Colchicum autumnale) og krokus (Crocus spp.). Søtpoteter er rotknoller som dannes av rotvev. Noen andre planter som danner rotknoller er kassava og yamsrot.
Stivelse er det mest utbredte stoffet som lagres i planters lagringsvev. Det lagres i plastider. Fruktaner er et annet stoff som lagres i vakuoler i blad og stengler, foruten i røtter eller rotstokk hos noen kurvplanter. Det er lange kjeder av molekylet fruktose som kan være både lineære og greinete molekyler. På grunn av det høye innholdet av næring er mange knoller er viktige næringskilder for dyr og mennesker.
Thug On Da Line
Thug On Da Line er et studioalbum av rapperen Krayzie Bone. Albumet kom i 2001, og har gjester som Tiffany, Wish Bone & Kelis.
Gimsøya
Gimsøya er ei øy i Lofoten. Øya ligger mellom Austvågøya og Vestvågøya, og tilhører Vågan kommune. Øya har et areal på 46,4 km².
Den sørlige og østlige delen av Gimsøya er kupert. Høyeste punkt er Svarttinden på 767 moh. I nord og vest er øya flat og myrlendt, med unntak av fjellet Hoven på 368 moh.
Det er store vernede områder på Gimsøy knyttet til særskilt fauna og fugleliv. Gimsøymyrene naturreservat ligger på øya. Herfra kommer også Gimsøysteinen; en av de tre kjente runesteinene fra Nordland. Den står i dag på Tromsø museum.
På Gimsøya ligger stedene Vinje (hvor butikk, barnehage og Gimsøy barne- og ungdomsskole ligger), Saupstad, Hov (hvor golfbane og hyttefelt mot Hovsund befinner seg), Hovsund (hvor småbåthavna og det nedlagte fiskebruket befinner seg), Vik, Årstrand, Sundklakk, Barstrand (hvor en del fiskeindustri er lokalisert: Notø AS,), Gimsøysand (hvor Gimsøy kirke ligger) og Gjendalen.
Gimsøy historielag er en aktiv del av kulturen og bygger per 2011 opp et bygdetun. Det finnes også et større antall aktive frivillige lag og foreninger på stedet, som Ungdomslaget Viking (disponerer et større lokale som leies bort til forskjellige anledninger), Gimsøy Jeger og Fiskeforening (som også har en aktiv ungdomsdel, samt skytebane og lokaler på Barstrand), Gimsøy Grende- og Prosjektutvalg som er bygdas talerør overfor det offentlige. Gimsøy har et meget aktivt skole- og ungdomsskorps. Europavei 10 passerer sørsiden av Gimsøya, og knytter øya til Austvågøya i øst via Gimsøystraumen bru og Vestvågøya i vest via Sundklakkstraumen bru. Ellers går det fylkesvei og kommunal vei rundt hele øya.
Lofotkraft har planer om å sette opp et vindkraftverk i området Årstrand/Vik, men dette prosjektet har ikke bare tilhengere lokalt.
Det har vært fremmet planer om å bygge en storflyplass for Lofoten på de flate myrene på Gimsøya, til erstatning for kortbaneflyplassene i Svolvær og på Leknes.
Nasdaq Nordic
Nasdaq Nordic, tidligere OMX, er den børsvirksomhet som Nasdaq, Inc. driver i Norden og i Baltikum. Med base i Sverige driver Nasdaq børsene i Stockholm, Helsingfors, København, Reykjavík, Tallinn, Riga og Vilnius.
Historie
OMX var en svensk-finsk virksomhet som hadde to divisjoner: OMX Exchanges og OMX Technology. OMX Exchanges drev børsene i København, Stockholm, Helsingfors, Tallinn, Riga og Vilnius samt verdipapirsentralene i Estland og Latvia. OMX hadde også virksomhet i Norge. OMX Technology leverte løsninger og tjenester (transaksjonsteknologi, prosessing og outsourcing). OMX var notert på børsene i Stockholm, Helsingfors og København.
I 2005 ble Københavns Fondsbørs en del av OMX, da det kjøpte aksjene i Københavns Fondsbørs A/S for 1,2 milliarder danske kroner. Tidligere hadde de danske bankene, fondsmeglerselskapene og utstederne av verdipapirer eid Københavns Fondsbørs.
I mai 2007 fremsatte det store amerikanske børsselskapet Nasdaq et kjøpstilbud på OMX på 3,7 milliarder dollar. Etter oppkjøpet kalte gruppen seg Nasdaq OMX Group, fra 2014 bare Nasdaq.
Mannitol
Mannitol har E-nummer 421, og er tillatt som næringsmiddeltilsetning i Norge og EU. Det blir først og fremst brukt til legemidler og kosttilskudd, men anvendes også i tyggegummi og andre næringsmidler.
Serie A 1941–1942
Serie A sesongen 1941/42 ble vunnet av  som vant sin 1. ligatittel denne sesongen.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Min kamp. Andre bok
'Min kamp. Andre bok' er andre bind i Karl Ove Knausgårds selvbiografiske romansyklus Min kamp, en serie på i alt seks bøker, utgitt av Forlaget Oktober i 2009.
Boken og serien er blitt betegnet som en uvanlig stor «litterær satsing» skrevet med «kraft og oppriktighet». I seksbindsverket gir forfatteren detaljerte, nærgående og «brutalt ærlige beskrivelser av en rekke konkrete episoder og personer fra sin egen fortid og nåtid. Det har fått svært stor oppmerksomhet i mediene, blitt en stor salgssuksess og er oversatt til flere språk.
''Min kamp. Andre bok'' tar for seg Knausgårds samliv med Linda Boström og hverdagen som småbarnspappa, først i Stockholm, så i Malmö. Knausgård hadde et uttalt mål om å skrive fem sider Min kamp per dag. Denne formen for akkordarbeid gir et autentisk preg over de biografiske passasjene. Skriveprosessen av Min kamp kommer inn som en del av handlingen i ''Min kamp. Andre bok'', og det glir over i en metaroman mot slutten.
Bermudas herrelandslag i fotball
Bermudas herrelandslag i fotball representerer Bermuda i internasjonal fotball for herrer. Deres første kamp var et 3-4 tap mot i 1964.
Resultater i mesterskap
{|
PM (avis)
PM var en dagsavis som ble gitt ut i New York City av Ralph Ingersoll fra juni 1940 til juni 1948, som holdt til på venstresiden i politikken. På grunn av radikale journalister – noen medlemmer av USAs kommunistiske parti (CPUSA) – ble avisen beskyldt for å være kommunistdominert, sjøl om den ved flere anledninger tok avstand fra kommunistisk politikk og kranglet med CPUSAs avis Daily Worker på lederplass.
PM hadde i gjennomsnitt et opplag på 165 000, men måtte selge 225 000 for å balansere budsjettet.
Flere kjente tegneserieskapere tegnet for avisen, som Crockett Johnson, Walt Kelly og Dr. Seuss.
Fylkesvei 7004
Fylkesvei 7004 (Fv7004) går mellom Lønset og Navlus i Snåsa kommune. Veiens lengde er 7,1 km.
Før Trøndelag fylke ble opprettet 1. januar 2018 hadde veien betegnelsen Fylkesvei 323 (Nord-Trøndelag).
Eydehavn skole
Eydehavn skole er en barneskole på Eydehavn i Arendal kommune i Aust-Agder. Skolen har klassetrinn fra 1. til 7. klasse. Skolen har skolefritidsordning, undervisning i aggression replacement training og leksehjelp.
Skolen har åtte klasserom gruppert rundt to mediatek, gymnastikksal, musikkrom og formingsrom. Bygget er på ca. 2 500 m² og barnehagen Soria Moria ligger på området. Nåværende bygg ble ferdigstilt i 1991.
Den forrige skolen på Eydehavn ligger i Skoleveien og er ombygget til leiligheter.
Min kamp (roman av Knausgård)
Min kamp er en roman som består av seks bøker skrevet av Karl Ove Knausgård (født 1968) og utgitt på Forlaget Oktober. Den første, andre og tredje boka kom ut i 2009, den fjerde og femte våren 2010 og den sjette i november 2011. Romansyklusen handler om forfatterens bakgrunn og utvikling. Knausgård gir detaljerte, nærgående, «brutalt ærlige» og «ultrapersonlige» beskrivelser av en rekke konkrete episoder og personer fra sin egen fortid og nåtid. Mange er omtalt med virkelige navn mens andre er anonymiserte. Min kamp omfatter over 3500 sider og grenseoppgangen til fiksjonen er litt uklar.
Seksbindsverket fikk svært stor medieoppmerksomhet da bøkene kom ut. Særlig omdiskutert ble de utleverende skildringene av nær familie. Bøkene fikk ros og ris fra både kritikere og publikum og ble en stor salgssuksess.
Innhold
Bøkene i romansyklusen:
I bøkene forteller Knausgård blant annet om barndom og ungdomstid på Tromøya utenfor Arendal, om gymnasår ved Kristiansand katedralskole fra 1984 til 1987, om året som ung vikarlærer i Nord-Norge, om studieår i Bergen, der han gikk på Skrivekunstakademiet i Hordaland, studerte litteraturvitenskap og kunsthistorie ved Universitetet i Bergen, traff blant andre forfatterkollegaen Tore Renberg og var samboer med radiojournalisten Tonje. Forfatteren beskriver også inngående begravelsen av faren i 1998 og forteller om familie- og privatliv i Stockholm og Malmö, preget av samlivet med forfatteren Linda Boström, de tre små barna deres, samtaler med forfatteren Geir Angell Øygarden og Knausgårds skriveprosess.
Det selvbiografiske verket har blitt betegnet som en uvanlig stor «litterær satsing» skrevet med «kraft og oppriktighet», og Knausgård forteller levende og medrivende om møter med mennesker i livet sitt. Gjennom dette utleverer han private sider ved familiemedlemmer, klassekamerater, venner, kjærester og samboere. I tillegg til kona Tonje, samboeren Linda, barna og samtalepartneren Geir, gjelder det særlig den fire år eldre broren Yngve, som også bosetter seg i Bergen, den lunefulle og kritiske faren som gifter seg på nytt og dør som alkoholiker, den støttende mora som flytter til Jølster, besteforeldrene i Kristiansand og Hyllestad, den svenske svigermora Ingrid og onkelen på mors side, lyrikeren Kjartan Hatløy. Også andre navngitte slektninger, bekjente, forfattere og forlagsfolk blir kommentert.
Christopher Caldwell
Christopher Caldwell (født 1962 i Massachusetts) er en amerikansk politisk journalist og medredaktør av tidsskriftet The Weekly Standard.
Min kamp (roman av Knausgård)
Innhold
Forfatteren forteller også om forelskelser, seksuelle drømmer, intime framstøt og overstadig alkoholbruk. Han avslører egne følelser og meninger og reflekterer rundt identitet, sosial rolle, forfatterarbeid og kunstnerisk ambisjon.